Diari Oficial de la Generalitat Valenciana


Sumari del DOGV 3288, del 17-07-1998 (1998/5346)

Informació pública de la convocatòria de proves selectives per a cobrir un lloc de tècnic d'administració general, tres llocs de guàrdia de la Policia Local i un lloc de subaltern de serveis diversos.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3288

Data del DOGV
:   17-07-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/5346


Data del document
:   08-06-1998

Organisme emissor
:   Ajuntament de Godella

Tipus de document
:   Anunci

Descriptors 

:   * Godella
    * concurs administratiu
    * policia
    * administració local

Informació pública de la convocatòria de proves selectives per a cobrir un lloc de tècnic d'administració general, tres llocs de guàrdia de la Policia Local i un lloc de subaltern de serveis diversos. [1998/M5346]
  
Per la Resolució de l'Alcaldia de data 4 de juny s'han convocat proves selectives per a cobrir un lloc de tècnic d'administració general, tres llocs de guàrdia de la Policia Local i un lloc de subaltern de serveis diversos. Les bases que han de regir les esmentades proves foren aprovades en sessió plenària de 26 de maig de 1998, i es transcriuen a continuació als efectes legals pertinents.
  
Bases de la convocatòria per a la provisió en propietat d'un lloc de tècnic d'administració general.
  
Primera. Objecte de la convocatòria
  
L'objecte de la present convocatòria és la provisió en propietat, mitjançant oposició lliure, d'un lloc de tècnic d'administració general vacant en la plantilla de personal de l'Ajuntament de Godella i inclòs en l'oferta d'ocupació pública per a 1998.
  
El lloc a cobrir pertany a la subescala tècnica, de l'escala d'administració general, i al grup A, segons la titulació exigida per a exercir-lo.
  
Segona. Requisits dels aspirants
  
Pe a prendre part en el procés selectiu, els aspirants hauran de complir els següents requisits:
  
a) Ser espanyol.
  
b) Haver complit 18 anys i no excedir de l'edat en què falten menys de 10 anys per a la jubilació forçosa per edat.
  
c) Posseir la titulació de Llicenciat en Dret, Ciències Econòmiques o Empresarials, o estar en condicions d'obtindre el títol abans de la finalització del termini de presentació d'instàncies.
  
d) No patir cap malaltia ni estar afectat per cap limitació física o psíquica que impedisca el normal exercici de les funcions pròpies del lloc.
  
e) No haver sigut separat, mitjançant expedient disciplinari, del servei a l'estat, comunitats autònomes o entitats locals, ni trobar-se inhabilitat per a l'exercici de funcions públiques.
  
Tercera. Instàncies
  
Les instàncies per a sol·licitat prendre part en les proves hauran de dirigir-se a l'alcaldessa presidenta de l'Ajuntament de Godella, i presentar-se en el Registre General de l'Ajuntament o per qualsevol dels mitjans establits en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
A aquest efecte, en el Registre General es facilitarà una instància model. Qualsevol que siga el model utilitzat, caldrà incloure la manifestació que l'aspirant compleix tots i cadascun dels requisits exigits, referits a l'últim dia de presentació d'instàncies.
  
A la instància s'haurà d'acompanyar el resguard de l'ingrés dels drets d'examen, que es fixen en 1.500 pessetes, i que caldrà efectuar en el compte de l'Ajuntament número 3082/0115/91/8260516750 (Caixa Rural de València, carrer Tenor Alonso, 51, Godella).
  
El termini de presentació d'instàncies serà de 20 dies naturals, comptats a partir del següent al de publicació en el Boletín Oficial del Estado de l'extracte de la convocatòria.
  
Quarta. Admissió dels aspirants
  
Acabat el termini de presentació d'instàncies, i en el termini màxim d'un mes, l'Alcaldia dictarà una resolució per la qual aprovarà la llista provisional d'admesos i exclosos així com els motius de l'exclusió.
  
Aquesta llista es publicarà en el Butlletí Oficial de la Província i al tauler d'edictes de l'Ajuntament i durant els 10 dies hàbils següents podran presentar-se reclamacions i esmenar-se els defectes que hagen causat les exclusions; l'Alcaldia resoldrà les al·legacions presentades i aquesta resolució es publicarà en igual forma.
  
Cinquena. Començament dels exercicis
  
La data, hora i lloc del començament dels exercicis es determinaran en la resolució per la qual s'aproven les llistes d'admesos i exclosos.
  
Una vegada iniciades les proves, el tribunal publicarà els anuncis relatius a la celebració dels distints exercicis exclusivament al tauler d'edictes de l'Ajuntament, amb una antelació mínima de 12 hores, si es tracta del mateix exercici, i de 24, si es tracta d'un de nou.
  
Els participants hauran d'acudir a tots els exercicis provistos del document nacional d'identitat o document equivalent.
  
Sisena. Tribunal
  
El tribunal qualificador estarà compost per:
  
Presidenta: l'alcaldessa de Godella o regidor en qui delegue.
  
Vocals:
  
- Un regidor designat per l'Alcaldia.
  
- Un representant de la comunitat autònoma.
  
- Un representant del personal.
  
Secretari: el de la corporació o funcionari en qui delegue.
  
La designació dels membres del tribunal comprendrà la de titular i suplent, es realitzarà en la mateixa resolució per la qual s'aproven les llistes d'admesos i exclosos i es publicarà en el Butlletí Oficial de la Província.
  
El tribunal podrà sol·licitar la col·laboració d'un assessor especialista per a la prova de valencià.
  
Setena. Sistema de selecció i exercicis
  
El sistema de selecció serà l'oposició lliure, i constarà dels següents exercicis:
  
Primer exercici. Obligatori i eliminatori.
  
Consistirà en la realització per escrit d'una prova de coneixements referida als continguts del programa recollits en l'apartat A) Temari de matèries comunes. L'exercici es realitzarà en forma de dues preguntes o temes a desenvolupar, que no s'ajustaran necessàriament als temes i epígrafs del programa, en el temps que determine el tribunal, sense que aquest puga ser inferior a 120 minuts.
  
L'exercici es qualificarà de 0 a 10 punts i serà necessari obtindre 5 punts per a superar-lo. El tribunal podrà determinar que els exercicis realitzats siguen llegits pels propis opositors i indicarà aquesta circumstància al tauler d'edictes de l'Ajuntament. S'hi valoraran la formació general, la capacitat dels aspirants i la seua claredat d'idees.
  
Segon exercici. Obligatori i eliminatori.
  
Consistirà a resoldre per escrit en un temps màxim de tres hores dos supòsits pràctics a determinar pel tribunal, relacionats amb les funcions del lloc.
  
L'exercici es qualificarà de 0 a 10 punts i serà necessari obtindre 5 punts per a superar-lo. El tribunal podrà determinar que els exercicis realitzats siguen llegits pels propis opositors i indicarà aquesta circumstància al tauler d'edictes de l'Ajuntament. S'hi valoraran els coneixements dels opositors i la seua capacitat per a l'aplicació pràctica d'aquests.
  
Tercer exercici. Obligatori i eliminatori.
  
Primera part: consistirà a desenvolupar per escrit, durant tres hores, dos temes de l'apartat B) Temari de matèries específiques, proposats pel tribunal.
  
Aquesta primera part es qualificarà de 0 a 10 punts, i serà necessari obtindre 5 punts per a superar-lo. El tribunal podrà determinar que els exercicis realitzats siguen llegits pels propis opositors i indicarà aquesta circumstància al tauler d'edictes de l'Ajuntament. S'hi valoraran els coneixements demostrats pels opositors, la precisió i el rigor en l'exposició.
  
Segona part: consistirà en la celebració d'una entrevista davant el tribunal, que podrà obtindre de l'aspirant la informació necessària per a la valoració de les seues experiències i dels seus coneixements relacionats amb les tasques que ha de realitzar. En el cas que l'exercici de la primera part siga llegit, l'entrevista es desenvoluparà immediatament després de la lectura de cada opositor.
  
Aquesta segona part es valorarà, com a màxim, amb 1 punt.
  
Quart exercici. Obligatori i no eliminatori.
  
Consistirà en una prova de coneixements de valencià. Es valorarà de 0 a 5 punts.
  
El temari o programa de l'oposició s'indica en l'annex a aquestes bases.
  
Vuitena. Relació d'aprovats
  
L'oposició únicament podrà ser aprovada per un aspirant, amb independència del nombre d'aspirants que hagen superat els exercicis.
  
A aquest efecte, el tribunal indicarà els aspirants que hagen superat tots els exercicis en funció de la suma de punts obtinguts, de major a menor, declararà que ha superat el procés selectiu l'aspirant que haja obtingut un major nombre de punts, i elevarà la pertinent proposta a l'Alcaldia, que dictarà una resolució en el mateix sentit.
  
En cap cas podrà declarar que ha superat l'oposició més d'un aspirant.
  
Novena. Presentació de documents
  
L'aspirant proposat haurà d'aportar, en el termini de 20 dies naturals des de la publicació de la llista d'aprovats al tauler d'edictes de l'Ajuntament, els documents acreditatius del compliment dels requisits exigits en la base segona, en concret els següents:
  
a) Certificat de naixement expedit pel registre civil.
  
b) Fotocòpia del document nacional d'identitat, acompanyada de l'original, per a la seua compulsa.
  
c) Còpia autenticada o fotocòpia compulsada de la titulació o justificant d'haver pagat els drets d'expedició, amb perjudici de la seua presentació posterior.
  
d) Declaració jurada o promesa de no haver sigut separat mitjançant expedient disciplinari del servei de qualsevol administració pública ni de trobar-se inhabilitat.
  
e) Certificat mèdic acreditatiu de no patir cap malaltia ni limitació física o psíquica que impedisca, impossibilite o siga incompatible amb l'exercici de les funcions del lloc.
  
f) Certificat negatiu del Registre General de Penats i Rebels, referit a la data d'acabament de les proves selectives.
  
Qui tinga la condició de funcionari públic o contractat laboral d'organismes públics estarà exempt de justificar les condicions o requisits que foren acreditats en obtindre el nomenament anterior, i haurà de presentar un certificat de l'organisme públic del qual depenga justificatiu de la seua condició de funcionari i de complir els requisits exigits.
  
La falta de presentació de la documentació en el termini indicat, excepte en casos de força major, o quan d'aquesta documentació es deduïsca que no es compleixen els requisits o supòsits de falsedat en la declaració, comportarà la invalidesa de les actuacions de l'aspirant i la impossibilitat d'efectuar el seu nomenament. En aquest cas, es considerarà feta la proposta a favor de l'aspirant que, havent superat totes les proves, siga el següent en puntuació total.
  
Deu. Nomenament i presa de possessió
  
Presentada la documentació establida en la base novena, i sent aquesta conforme, l'Alcaldia efectuarà el nomenament com a funcionari de carrera.
  
El nomenament es notificarà a l'interessat, que haurà de prendre possessió en el termini de 48 hores, si viu a la mateixa localitat, o d'un mes, si viu en una localitat distinta.
  
En el mateix termini, si escau, l'interessat haurà d'exercir l'opció disposada en l'article 10 de la Llei 53/1984, d'Incompatibilitats del Personal al Servei de l'Administració Pública.
  
La falta de presa de possessió en el termini indicat sense justificació determinarà la pèrdua de tots els drets derivats de la superació de les proves.
  
En l'acte de la presa de possessió, el funcionari nomenat haurà de prestar el jurament o la promesa en la forma legalment establida.
  
Onze. Incidències
  
El tribunal estarà facultat per a resoldre les incidències que sorgisquen i podrà prendre els acords necessaris per al bon ordre de l'oposició en allò no establit en aquestes bases.
  
Dotze. Recursos
  
Contra aquestes bases podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de la seua publicació en el Diari Oficial de la Generalitat Valenciana i en el Butlletí Oficial de la Província.
  
Tretze. Anuncis
  
Les presents bases es publicaran íntegrament en el Butlletí Oficial de la Província i en el Diari Oficial de la Generalitat Valenciana, i un anunci de la convocatòria es publicarà en el Boletín Oficial del Estado.
  
ANNEX
  
A. Matèries comunes:
  
Tema 1. La Constitució. Pluralitat de significats. La Constitució com a text normatiu. La Constitució espanyola de 1978.
  
Tema 2. La llei. Concepte i caràcters. Les lleis estatals en el sistema espanyol. Normes del govern amb força de llei. Els tractats internacionals com a normes de dret intern. Les relacions entre l'ordenament estatal i els ordenaments autònoms.
  
Tema 3. El Reglament. La potestat reglamentària: formació i fonament. Distinció de figures afins. Les relacions entre la llei i el Reglament.
  
Tema 4. Les comunitats europees: origen i evolució. Organització i competències. Dret comunitari i dret dels països membres. Dret comunitari i comunitats autònomes.
  
Tema 5. La Corona. Les Corts Generals. Composició, atribucions i funcionament. Òrgans de control dependents de les Corts Generals: el Defensor del Poble i el Tribunal de Comptes.
  
Tema 6. El poder judicial. Regulació constitucional de la justícia. El Consell General del Poder Judicial. El Tribunal Constitucional. Organització, composició i funcions. L'eficàcia de les seues sentències.
  
Tema 7. El govern: composició i funcions. L'administració de l'estat. L'estructura departamental i els seus òrgans superior: òrgans consultius. L'administració perifèrica.
  
Tema 8. Les comunitats autònomes. Les relacions entre l'estat i les comunitats autònomes. L'organització política i administrativa de les comunitats autònomes. El finançament de les comunitats autònomes.
  
Tema 9. L'administració institucional. Origen, tipologia i règim jurídic.
  
Tema 10. Els principis d'organització administrativa.
  
Tema 11. Els principis constitucionals: l'estat social i democràtic de dret. Els valors superiors en la Constitució espanyola.
  
Tema 12. Els drets fonamentals, les llibertats públiques i els drets socials i econòmics en la Constitució espanyola. La protecció i suspensió dels drets fonamentals.
  
Tema 13. L'Estatut d'Autonomia de la Comunitat Valenciana. Competències de la Generalitat Valenciana i el seu desplegament normatiu. Especial referència al règim local: desplegament legal i reglamentari.
  
Tema 14. La Generalitat Valenciana: institucions. Las Corts: composició, constitució i funcions. Llei de Govern Valencià. El president de la Generalitat: elecció, estatut personal i atribucions.
  
Tema 15. El Consell: composició. Atribucions i funcionament. Altres institucions: el Síndic de Greuges i el Consell de Cultura. La Sindicatura de Comptes. Organització de l'administració pública de la Generalitat.
  
Tema 16. Concepte d'administració local. Evolució del règim local espanyol. Pressupostos constitucionals. Legislació vigent.
  
Tema 17. Les entitats locals i les seues classes. La província en el règim local: la seua organització i competències. El municipi: la seua organització i competències. Règims especials provincials i municipals.
  
Tema 18. Els conceptes d'administració pública i dret administratiu. La submissió de l'administració al dret. El principi de legalitat.
  
Tema 19. La relació juridicoadministrativa. Les persones jurídiques públiques: classes. Capacitat de les persones públiques.
  
Tema 20. Hisenda pública: principis constitucionals. Recursos: classes i elements. Gestió. Recaptació i inspecció de tributs. Les lleis de pressupostos generals de l'estat.
  
B. Matèries específiques:
  
Tema 1. L'acte administratiu. Concepte. Classes. Elements. Requisits: motivació i forma.
  
Tema 2. Eficàcia dels actes administratius. Executivitat i executorietat. Efectes: demora i retroactivitat. La notificació de l'acte administratiu. La publicació d'actes administratius i disposicions generals.
  
Tema 3. La invalidesa de l'acte administratiu i de les disposicions generals. Supòsits de nul·litat de ple dret i d'anul·labilitat. El principi de conservació de l'acte administratiu: transmissibilitat, conversió, conservació i convalidació.
  
Tema 4. Disposicions generals dels procediments administratius i normes reguladores dels distints procediments. Classes d'interessats en el procediment. Drets dels ciutadans. Presentació de sol·licituds, escrits i comunicacions. Els registres. Termes i terminis: còmput, ampliació i tramitació d'urgència. Iniciació del procediment: classes, esmena i millora de sol·licituds. Ordenació. Instrucció, intervenció dels interessats, prova, informes.
  
Tema 5. Finalització del procediment: obligació de l'administració de resoldre. Contingut de la resolució expressa: principis de congruència i de no-agreujament de la situació inicial. L'acabament convencional. Actes presumptes, positius i negatius, i certificació per a l'eficàcia d'aquests. El desistiment i la renúncia. La caducitat i la perempció dels procediments.
  
Tema 6. Els procediments d'execució: títol i mitjans. Els procediments de revisió. Revisió d'ofici d'actes nuls i anul·lables, l'acció de nul·litat, la suspensió de l'execució de l'acte sotmés a revisió. Revocació d'actes no declaratius de drets i de gravamen. Rectificació d'errades materials o de fet. Reclamacions prèvies a l'exercici d'accions civils o laborals. Límits a la revisió.
  
Tema 7. Recursos administratius: principis generals. Actes susceptibles de recursos administratius, disposicions generals i actes administratius impugnables directament en seu jurisdiccional: la comunicació prèvia. Suspensió de l'execució de l'acte recorregut. Resolució del recurs: expressa, per silenci i per procediment de conciliació, mediació i arbitratge. El recurs ordinari. El recurs de revisió.
  
Tema 8. Principis de l'exercici de la potestat sancionadora. El procediment sancionador.
  
Tema 9. La jurisdicció contenciosa administrativa: la seua naturalesa. Extensió i límits. Òrgans i competències d'aquests.
  
Tema 10. Les parts en el procés contenciós administratiu. L'objecte del recurs contenciós administratiu. El procediment en primera o única instància.
  
Tema 11. Legislació reguladora dels contractes de les administracions públiques. La figura del contracte administratiu. Contractes administratius i contractes privats de l'administració en l'ordenament vigent. Requisits dels contractes.
  
Tema 12. La selecció del contractista. Actuacions prèvies a la contractació. Procediments, formes i criteris d'adjudicació. Garanties. Perfeccionament i formalització del contracte.
  
Tema 13. L'expropiació forçosa. Naturalesa i justificació de la potestat expropiatòria. Els subjectes de la potestat expropiatòria. La causa expropiandi. El contingut de l'expropiació.
  
Tema 14. Procediment expropiador general. La declaració de necessitat de l'ocupació dels béns o drets objecte de l'expropiació. La indemnització o preu just. La garantia del preu just enfront de demores i depreciació monetària. El pagament. La declaració d'urgència de l'ocupació dels béns afectats per l'expropiació.
  
Tema 15. La responsabilitat de l'administració pública. Evolució. Pressupostos. Efectivitat de la reparació. L'acció de responsabilitat. La responsabilitat per actes administratius.
  
Tema 16. El servei públic. Concepte. Evolució i crisi. Els modes de gestió del servei públic. La gestió directa.
  
Tema 17. La concessió. Concepte, naturalesa i classes. Elements i potestats de l'administració. Drets i obligacions del concessionari. El concessionari i els usuaris. Modes d'extinció de la concessió.
  
Tema 18. El domini públic. Concepte i naturalesa. Elements: subjecte, objecte i destinació. Afectació i mutacions demanials.
  
Tema 19. Règim jurídic del domini públic. Ús i utilització. La concessió i la reserva demanial.
  
Tema 20. El municipi: elements. El terme municipal. La població: l'empadronament.
  
Tema 21. Les ordenances i reglaments de les entitats locals. Classes. Procediment d'elaboració i aprovació.
  
Tema 22. El procediment administratiu en les entitats locals. Revisió dels actes administratius locals. Recursos administratius i jurisdiccionals contra aquests.
  
Tema 23. Els òrgans de govern provincials. La presidència de la Diputació Provincial. El Ple de la Diputació. La Comissió de Govern. Comissions informatives.
  
Tema 24. Els òrgans de govern municipals. L'alcalde: elecció, deures i atribucions.
  
Tema 25. L'Ajuntament. Composició. L'elecció de regidors. El Ple i altres òrgans col·legiats de govern. Règim de sessions i acords municipals.
  
Tema 26. L'organització dels serveis administratius locals. Competències de la Secretaria General. La Intervenció i la Tresoreria. Altres serveis administratius.
  
Tema 27. Relacions entre administració estatal, autonòmica i local. Organismes de l'administració estatal i autonòmica competents respecte a les entitats locals.
  
Tema 28. Els béns de les entitats locals. Classes. Domini públic local. El patrimoni de les entitats locals. Les forests en mà comuna.
  
Tema 29. Les formes d'activitat de les entitats locals. La intervenció administrativa local en l'activitat privada. Estudi especial del règim de llicències.
  
Tema 30. Règim dels espectacles públics i activitats recreatives. Les activitats qualificades.
  
Tema 31. El servei públic en l'esfera local. Els modes de gestió. Consideració especial de la concessió. Les empreses municipals i els consorcis.
  
Tema 32. La funció pública local i l'organització d'aquesta. Classes. Funcionaris amb habilitació de caràcter nacional. Els grups de funcionaris.
  
Tema 33. Drets, deures i situacions dels funcionaris públics locals. Els drets econòmics i passius. Règim d'incompatibilitats.
  
Tema 34. El personal laboral al servei de les entitats locals: el seu règim jurídic.
  
Tema 35. La Llei d'Hisendes Locals: principis inspiradors i principals modificacions respecte a la legislació anterior.
  
Tema 36. El pressupost de les entitats locals: contingut, aprovació, execució i liquidació. La despesa pública local.
  
Tema 37. Impostos municipals. Anàlisi de les seues principals figures.
  
Tema 38. Taxes, contribucions especials i preus públics.
  
Tema 39. Ordenances fiscals. Finalitats, característiques i tramitació.
  
Tema 40. La comptabilitat de les entitats locals. Control i fiscalització.
  
Tema 41. L'ordenació del territori. La Carta Europea d'Ordenació del Territori. Lleis autonòmiques d'ordenació territorial.
  
Tema 42. L'ordenació urbanística. Evolució de l'urbanisme a Espanya. La Llei de 12 de maig de 1956. La Llei de Reforma de 1975.
  
Tema 43. Legislació estatal urbanística. Legislació urbanística valenciana.
  
Tema 44. Règim del sòl no urbanitzable. Vinculació a destinació i prohibicions.
  
Tema 45. Estatut jurídic de la propietat urbana. Facultats i deures urbanístics. L'atribució de l'aprofitament urbanístic pel planejament i aprofitament susceptible d'adquisició privada.
  
Tema 46. El planejament urbanístic. Classes de plans. La relació entre el planejament principal i el de desenvolupament: principis de jerarquia i competència. Procediment d'aprovació dels plans.
  
Tema 47. Determinacions del planejament general. Classificació i qualificació del sòl. Sòls dotacionals: classes.
  
Tema 48. Els convenis urbanístics. Efectes de l'aprovació dels plans. Obres i usos provisionals. Règim dels edificis fora d'ordenació.
  
Tema 49. Vigència, revisió i modificació del planejament urbanístic. Defensa de zones verdes i espais lliures públics.
  
Tema 50. Valoració dels terrenys segons la seua classificació urbanística. Valoració dels terrenys destinats a sistemes generals, dotacions públiques i en actuacions expropiatòries. Valoració d'edificis, obres i plantacions i altres béns i drets.
  
Tema 51. L'execució del planejament. Realització de les obres: el projecte d'urbanització. Equidistribució de beneficis i càrregues.
  
Tema 52. Polígons o unitats d'execució: criteris i procediment per a la seua delimitació. Modificació. Possibilitats d'actuació asistemàtica.
  
Tema 53. El sistema de la Llei valenciana de Desenvolupament d'Actuacions Integrades. Actuacions aïllades.
  
Tema 54. Els sistemes d'actuació en la legislació estatal. La reparcel·lació.
  
Tema 55. Supòsits d'indemnització per modificació o revisió del planejament: per vinculació singular, i en els supòsits d'anul·lació de llicències, demora injustificada en el seu atorgament o denegació improcedent.
  
Tema 56. Intervenció administrativa en l'edificació i usos del sòl. Actes sotmesos a llicència. Procediment per a l'atorgament de llicències. Atorgaments de llicències per acte presumpte. Caducitat de les llicències. Actes d'ús del sòl i l'execució d'obres per les administracions estatal i autonòmica.
  
Tema 57. Protecció de la legalitat urbanística. Restauració de l'orde jurídic infringit per obres en curs d'execució, acabades o emparades per llicències.
  
Tema 58. Infraccions i sancions urbanístiques: requisits per a la seua tipificació. Responsables. Infraccions connexes. Procediment sancionador. Prescripció.
  
Tema 59. El patrimoni municipal del sòl: constitució, béns que l'integren i destinació. El dret de superfície. Urbanisme i registre de la propietat. Actes inscribibles. Classes d'assentaments. Especial referència a la inscripció dels projectes de reparcel·lació, compensació i expropiació.
  
Tema 60. Les entitats urbanístiques col·laboradores de conservació: naturalesa, procediment de constitució i funcionament.
  
Tema 61. Competències locals en matèria d'abastos, escorxadors, mercats, llotges de peix, establiments alimentaris. Policia alimentària.
  
Tema 62. Competències locals en matèria d'educació i cultura. Competències sanitàries. Policia sanitària i mortuòria. Beneficència i assistència social.
  
Tema 63. Serveis públics de subministrament: competències de les entitats locals. Especial consideració del subministrament d'aigua potable.
  
Tema 64. Competències locals en matèria de salubritat: sanejament, recollida i tractament de residus sòlids. Abocaments i contaminació de les aigües. Defensa del medi ambient.
  
Tema 65. Competències locals en matèria de vies de comunicació, circulació i transports urbans. Estacions d'autobusos. La reglamentació del servei de taxis.
  
Tema 66. Competències locals en relació amb l'habitatge i protecció civil. Competències en matèria de turisme i esports.
  
Tema 67. Aigües terrestres. Naturalesa jurídica. Aprofitaments comuns i especials de les aigües públiques. Organització administrativa en matèria d'aigües terrestres.
  
Tema 68. Mines. Règim jurídic. Reserves mineres. Policia. La concessió.
  
Tema 69. Carreteres. Règim jurídic. Règim de les travessies. Les autopistes.
  
Tema 70. Protecció de la seguretat ciutadana. Competències de les autoritats locals. Forces i cossos de seguretat: les policies locals. La Llei sobre Trànsit. Circulació de vehicles a motor i seguretat viària: competències municipals.
  
Tema 71. El patrimoni historicoartístic i cultural. Arxius, biblioteques i museus. El patrimoni documental i bibliogràfic.
  
Tema 72. Dret civil espanyol. Dret comú i drets civils especials. El Codi Civil.
  
Tema 73. La relació jurídica. Subjectes de la relació: persones, classes de persones i capacitat. L'objecte de la relació.
  
Tema 74. Els drets reals. Concepte, naturalesa i classes. Constitució i adquisició de drets reals.
  
Tema 75. L'obligació. Fonts de les obligacions. Elements i classes. El compliment i garanties. Modificació i extinció de la relació obligatòria.
  
Tema 76. El contracte. Conceptes, elements i requisits. Vicis dels contractes. La convalidació i la rescissió. Classes de contractes.
  
Tema 77. Les societats mercantils en general. Classes de societats. Especial consideració de la societat anònima.
  
Tema 78. El contracte de treball. Concepte, classes i modalitats. Modificació, suspensió i extinció de la relació laboral.
  
Tema 79. Els convenis col·lectius. El dret de vaga i l'exercici d'aquesta. L'adopció de mesures de conflictes col·lectius. La representació dels treballadors en l'empresa.
  
Tema 80. La Seguretat Social. Entitats gestores i serveis comuns. Règim general i règims especials. Acció protectora del règim general.
  
Bases de la convocatòria per a la provisió en propietat de tres llocs de guàrdia de la Policia Local.
  
Primera. Objecte de la convocatòria
  
L'objecte de la present convocatòria és la provisió en propietat de tres llocs de guàrdia de la Policia Local, vacants en la plantilla de personal de l'Ajuntament de Godella i inclosos en l'oferta d'ocupació pública per a 1998.
  
Dos dels llocs es cobriran mitjançant oposició lliure i un per concurs de mobilitat. En cas de no cobrir-se el lloc reservat a mobilitat, aquest incrementarà l'oferta reservada a torn lliure.
  
Els llocs a cobrir pertanyen a la classe Policia Local, subescala de serveis especials, escala d'administració especial i al grup D, segons la titulació exigida pe a exercir-los
  
Segona. Requisits dels aspirants
  
Pe a prendre part en el torn lliure del procés selectiu, els aspirants hauran de complir els següents requisits:
  
a) Ser espanyol.
  
b) Haver complit 18 anys i no excedir dels 30. L'excés sobre l'edat màxima es compensarà amb els serveis prestats anteriorment en l'administració local com a policia local o els seus auxiliars.
  
c) Posseir el títol de Graduat Escolar, Formació Professional de primer grau o equivalent o estar en condicions d'obtindre el títol abans de la finalització del termini de presentació d'instàncies.
  
d) No patir cap malaltia ni estar afectat per cap limitació fisica o psíquica que impedisca el normal exercici de les funcions pròpies del lloc i posseir una estatura mínima de 1,65 metres, els homes i 1,60, les dones.
  
e) No haver sigut separat, mitjançant expedient disciplinari, del servei a l'estat, comunitats autònomes o entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos de conducción de vehicles de les classes A-2 i B-2 o equivalents.
  
Per a poder participar en el concurs de mèrits del torn de mobilitat s'hauran de complir els següents requisits:
  
a) Ser funcionari de carrera de la classe Policia Local en un municipi de la Comunitat Valenciana.
  
b) Haver romàs almenys dos anys en el lloc des del qual es concursa.
  
c) Que no falten menys de 10 anys per a complir l'edat de jubilació forçosa.
  
d) No patir cap malaltia ni estar afectat per cap limitació fisica o psíquica que impedisca el normal exercici de les funcions pròpies del lloc i posseir una estatura mínima de 1,65 metres, els homes i 1,60, les dones.
  
e) No haver sigut separat, mitjançant expedient disciplinari, del servei a l'estat, comunitats autònomes o entitats locals, ni trobar-se inhabilitat per a l'exercici de funcions públiques.
  
f) Estar en possessió dels permisos de conducción de vehicles de les classes A-2 i B-2 o equivalents.
  
Tercera. Instàncies
  
Les instàncies per a sol·licitat prendre part en les proves hauran de dirigir-se a l'alcaldessa presidenta de l'Ajuntament de Godella, i presentar-se en el Registre General de l'Ajuntament o per qualsevol dels mitjans establits en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
Els qui concórreguen per torn lliure i per mobilitat hauran de presentar una instància per a cada modalitat.
  
A aquest efecte, en el Registre General es facilitarà una instància model. Qualsevol que siga el model utilitzat, caldrà incloure la manifestació que l'aspirant compleix tots i cadascun dels requisits exigits, referits a l'últim dia de presentació d'instàncies.
  
Els aspirants del torn de mobilitat hauran d'acompanyar tota la documentació acreditativa dels mèrits al·legats, i el certificat mèdic oficial acreditatiu de no patir cap malaltia ni estar afectat per limitació física o psíquica que impedisca el normal exercici de les funcions pròpies del lloc.
  
Els aspirants del torn lliure hauran d'acompanyar a la instància el certificat mèdic oficial acreditatiu d'estar en condicions de realitzar les proves físiques i de no patir cap malaltia ni estar afectat per limitació física o psíquica que impedisca el normal exercici de les funcions pròpies del lloc.
  
Tant els qui concórreguen per torn lliure com els que ho facen per mobilitat hauran d'acompanyar a la instància el resguard de l'ingrés dels drets d'examen, que es fixen en 1.500 pessetes, i que caldrà efectuar en el compte número 3082/0115/91/8355637486 (Caixa Rural de València, carrer Tenor Alonso, 51, Godella). Els qui concórreguen pels dos torns hauran d'efectuar dos ingressos i acompanyar a cada instància el resguard corresponent.
  
El termini de presentació d'instàncies serà de 20 dies naturals, comptats a partir del següent al de publicació en el Boletín Oficial del Estado de l'extracte de la convocatòria.
  
Quarta. Admissió dels aspirants
  
Acabat el termini de presentació d'instàncies, i en el termini màxim d'un mes, l'Alcaldia dictarà una resolució per la qual aprovarà la llista provisional d'admesos i exclosos així com els motius de l'exclusió.
  
Aquestes llistes es publicaran en el Butlletí Oficial de la Província i al tauler d'edictes de l'Ajuntament i durant els 10 dies hàbils següents podran presentar-se reclamacions i esmenar-se els defectes que hagen causat les exclusions; l'Alcaldia resoldrà les al·legacions presentades i aquesta resolució es publicarà en igual forma.
  
Cinquena. Començament dels exercicis del torn lliure
  
La data, hora i lloc del començament dels exercicis es determinaran en la resolució per la qual s'aproven les llistes d'admesos i exclosos.
  
Una vegada iniciades les proves, el tribunal publicarà els anuncis relatius a la celebració dels distints exercicis exclusivament al tauler d'edictes de l'Ajuntament, amb una antelació mínima de 12 hores, si es tracta del mateix exercici, i de 24, si es tracta d'un de nou.
  
Els participants hauran d'acudir a tots els exercicis provistos del document nacional d'identitat o document equivalent.
  
Sisena. Tribunal
  
El tribunal qualificador estarà compost per:
  
Presidenta: l'alcaldessa de Godella o regidor en qui delegue.
  
Vocals:
  
- Un representant del professorat oficial designat per l'Institut Valencià de Seguretat Pública.
  
- Un regidor designat per l'Alcaldia.
  
- Un representant de la comunitat autònoma.
  
- El cap de la Policia Local de Godella.
  
- Dos representants del personal.
  
- Un funcionari de l'Ajuntament.
  
Secretari: el de la corporació o funcionari en qui delegue, que actuarà a més com a vocal.
  
La designació dels membres del tribunal comprendrà la de titular i suplent, es realitzarà en la mateixa resolució per la qual s'aproven les llistes d'admesos i exclosos i es publicarà en el Butlletí Oficial de la Província.
  
El tribunal podrà sol·licitar la col·laboració d'un assessor especialista per a les proves de valencià, mèdiques i psicotècniques.
  
Setena. Torn de mobilitat
  
El sistema de selecció en el torn de mobilitat serà el concurs de mèrits.
  
El concurs es regirà pel barem establit en l'Ordre de 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places en els cossos de policia local de la Comunitat Valenciana, publicat en el Diari Oficial de la Generalitat Valenciana de 13 de març de 1998.
  
Una vegada valorats pel tribunal els mèrits corresponents als set primers apartats del barem, el tribunal convocarà els aspirants que hagen sumat almenys 10 puntos, a la celebració de la prova i entrevista, i seran eliminats tots els altres.
  
La prova versarà sobre coneixements del terme municipal, llista de carrers, serveis, institucions, organització i administració municipal, i consistirà en 25 preguntes amb respostes alternatives. Es valorarà fins a un màxim de 6 punts.
  
Mitjançant l'entrevista es valoraran i comprovaran l'aptitud, eficàcia, iniciativa i experiència professional de l'aspirant. Es valorarà fins a un màxim de 4 punts.
  
Vuitena. Sistema de selecció i exercicis del torn lliure
  
El sistema de selecció serà l'oposició lliure, i constarà dels següents exercicis:
  
Proves prèvies. Abans de començar les proves físiques i les de coneixement del temari es practicarà una prova psicotècnica aptitudinal i de personalitat, que tindrà caràcter eliminatori i es regirà per l'annex III de l'Ordre de 5 de desembre de 1994, de la Conselleria d'Administració Pública, per la qual s'estableixen els criteris mínims per a la selecció dels policies locals de la Comunitat Valenciana (Diari Oficial de la Generalitat Valenciana de 23 de desembre de 1994).
  
En qualsevol moment, el tribunal podrà acordar que es realitze, per a tots o alguns dels aspirants, la prova mèdica d'aptitud disposada en l'annex II de l'ordre esmentada en el paràgraf anterior. En tot cas, aquesta prova, que tindrà caràcter eliminatori, la realitzaran tots els aspirants que hagen superat el tercer exercici.
  
Primer exercici. Obligatori i eliminatori.
  
Consistirà a superar les següents proves d'aptitud física, destinades a posar de manifest la capacitat per a l'exercici del lloc.
  
Les proves a realitzar i les marques mínimes seran les següents i caldrà superar almenys quatre d'aquestes per a ser considerat apte:
  
1. Escalada de corda amb presa de peus: homes, 4 metres, dones, 3 metres.
  
2. Salt de longitud amb carrera: homes, 4 metres, dones, 3,80 metres.
  
3. Salt d'altura: homes, 1,10 metres, dones, 1 metre.
  
4. Carrera de velocitat de 60 metres: homes, 10 segons, dones, 12 segons.
  
5. Carrera de ressistència de 1.000 metres: homes, 4 minuts, dones, 4 minuts i 10 segons.
  
Segon exercici. Obligatori i eliminatori.
  
Consistirà a desenvolupar per escrit durant tres hores quatre temes elegits per sorteig, uno de cadascun dels quatre primers grups del temari. Els temes seran llegits en sessió pública davant el tribunal, que podrà realitzar preguntes o sol·licitar els aclariments que considere oportuns.
  
En aquest exercici es valoraran la claredat d'idees, la facilitat d'expressió verbal i els coneixements sobre els temes exposats. Es qualificarà de 0 a 10 punts, i serà necessari obtindre 5 punts per a superar-lo.
  
Tercer exercici. Obligatori i eliminatori.
  
Consistirà a respondre un qüestionari de 50 preguntes amb respostes alternatives sobre els temas que componen el programa, en un temps a determinar. Es qualificarà de 0 a 10 punts, i serà necessari obtindre 5 punts per a superar-lo. A aquest efecte, cada pregunta tindrà un valor de 0,2 punts i les respostes errònies restaran un terç del valor d'una correcta.
  
Quart exercici. Obligatori i eliminatori:
  
Consistirà a respondre per escrit, en un temps màxim que fixarà el tribunal, dos supòsits pràctics relacionats amb el contingut del programa.
  
S'hi valoraran els coneixements demostrats i la capacitat per a la seua aplicació pràctica, així com el coneixement de la llista de carrers, institucions i terme municipal de Godella. Es qualificarà de 0 a 10 punts, i serà necessari obtindre 5 punts per a superar-lo.
  
Cinqué exercici. Obligatori i no eliminatori.
  
Consistirà en una traducció del valencià al castellà i viceversa, de textos facilitats pel tribunal i en un temps a determinar. Es qualificarà de 0 a 2 punts.
  
El temari o programa de l'oposició apareix en l'annex a aquestes bases.
  
Vuitena. Relació d'aprovats i creació de borsa
  
Torn de mobilitat:
  
Pel torn de mobilitat únicament podrà aprovar un aspirant, que serà el que haja obtingut major puntuació a la vista dels mèrits al·legats, de la prova i l'entrevista. Els empats es dirimiran en favor de l'aspirant que haja obtingut major nombre de punts en l'apartat de cursos, i en cas de persistir, en favor de l'aspirant de major edat. El tribunal elevarà la pertinent proposta a l'Alcaldia, que dictarà una resolució en el mateix sentit.
  
Torn lliure:
  
L'oposició únicament podrà ser aprovada per dos aspirants, o per tres si no fóra coberta la plaça reservada a mobilitat, amb independència del nombre d'aspirants que hagen superat els exercicis.
  
A aquest efecte, el tribunal indicarà els aspirants que hagen superat tots els exercicis en funció de la suma de punts obtinguts, de major a menor, i proposarà a la corporació els dos aspirants (tres si quedara desert el concurs de mobilitat) que hagen obtingut un major nombre de punts a fi que, després de presentar els documents pertinents, s'incorporen al curs teoricopràctic.
  
Els aspirants que hagen superat almenys els tres primers exercicis passaran a formar part d'una borsa de treball destinada a cobrir, de forma interina, les vacants que es produïsquen des de l'extinció dels efectes de l'actual borsa, és a dir, des de l'1 de gener de 1999 fins que l'Ajuntament efectue una nova convocatòria.
  
Als efectes de la borsa, els aspirants s'ordenaran segons el nombre d'exercicis superats i la puntuació total obtinguda.
  
Novena. Presentació de documents
  
Els aspirants proposats hauran d'aportar, en el termini de 20 dies naturals des de la publicació de la llista d'aprovats al tauler d'edictes de l'Ajuntament, els documents acreditatius del compliment dels requisits exigits en la base segona, en concret els següents:
  
a) Certificat de naixement expedit pel registre civil.
  
b) Fotocòpia del document nacional d'identitat, acompanyada de l'original, per a la seua compulsa.
  
c) Còpia autenticada o fotocòpia compulsada de la titulació o justificant d'haver pagat els drets d'expedició, amb perjudici de la seua presentació posterior.
  
d) Declaració jurada o promesa de no haver sigut separat mitjançant expedient disciplinari del servei de qualsevol administració pública ni de trobar-se inhabilitat.
  
e) Certificat negatiu del Registre General de Penats i Rebels, referit a la data d'acabament de les proves selectives.
  
Qui tinga la condició de funcionari públic o contractat laboral d'organismes públics estarà exempt de justificar les condicions o requisits que foren acreditats en obtindre el nomenament anterior, i haurà de presentar un certificat de l'organisme públic del qual depenga justificatiu de la seua condició de funcionari i de complir els requisits exigits.
  
La falta de presentació de la documentació en el termini indicat, excepte en casos de força mayor, o quan d'aquesta documentació es deduïsca que no es compleixen els requisits o supòsits de falsedat en la declaració, comportarà la invalidesa de les actuacions de l'aspirant i la impossibilitat d'efectuar el seu nomenament. En aquest cas, es considerarà feta la proposta a favor de l'aspirant que, havent superat totes les proves, siga el següent en puntuació total.
  
Deu. Nomenament i presa de possessió
  
Torn de mobilitat:
  
Presentada la documentació establida en la base novena, i sent aquesta conforme, l'Alcaldia efectuarà el nomenament com a funcionari de carrera de l'aspirant corresponent al torn de mobilitat.
  
El nomenament es notificarà a l'interessat, que haurà de prendre possessió en el termini d'un mes, després de cessar en el municipi d'origen.
  
En l'acte de la presa de possessió, el funcionari nomenat haurà de prestar el jurament o la promesa en la forma legalmente establida
  
Torn lliure:
  
Presentada la documentació establida en la base novena, i sent aquesta conforme, l'Alcaldia disposarà la incorporació dels aspirants aprovats al curs teoricopràctic que tindrà lloc enl'Institut Valencià de Seguretat Pública (IVASP).
  
La qualificació del període de pràctiques, que s'ajustarà a l'establit en la legislació vigent, correspondrà a l'IVASP. Els aspirants que el superen seran nomenats funcionaris de carrera per l'Alcaldia, en el termini de 15 dies des de la comunicació de l'IVASP, i hauran de prendre possessió en el termini de 48 hores, si viuen a la mateixa localitat, o d'un mes, si viuen en una localitat distinta.
  
En el mateix termini, si escau, l'interessat haurà d'exercir l'opció disposada en l'article 10 de la Llei 53/1984, d'Incompatibiltats del Personal al Servei de l'Administració Pública.
  
La falta de presa de possessió en el termini indicat sense justificació determinarà la pèrdua de tots els drets derivats de la superació de les proves.
  
En l'acte de la presa de possessió, el funcionari nomenat haurà de prestar el jurament o la promesa en la forma legalment establida.
  
Els aspirants que no superen el curs teoricopràctic podran incorporar-se al curs immediatament posterior, i perdran el dret de reserva si no el superen.
  
Onze. Incidències
  
El tribunal estarà facultat per a resoldre les incidèncias que sorgisquen i podrà prendre els acords necessaris per al bon ordre de l'oposició en allò no establit en aquestes bases.
  
Dotze. Recursos
  
Contra aquestes bases podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de la seua publicació en el Diari Oficial de la Generalitat Valenciana i en el Butlletí Oficial de la Província.
  
Tretze. Anuncis
  
Les presents bases es publicaran íntegrament en el Butlletí Oficial de la Província i en el Diari Oficial de la Generalitat Valenciana, i un anunci de la convocatòria es publicarà en el Boletín Oficial del Estado.
  
ANNEX
  
Grup primer. Dret polític i administratiu.
  
Tema 1. Organització política de l'estat espanyol. Classe i forma d'estat. Organització territorial de l'estat. La Corona. Poder legislatiu. Poder executiu. Poder judicial. Relacions entre el govern y les Corts Generals.
  
Tema 2. La Constitució espanyola. El sistema constitucional. La Constitució espanyola de 1978. Principis generals. El Tribunal Constitucional.
  
Tema 3. Les Corts Generals. Les cambres. La funció legislativa. L'administració de justícia.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia. Administració local. Economia i hisenda.
  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.
  
Tema 7. El dret administratiu: fonts. La llei. Normes no parlamentàries equiparades a la llei. El reglament, concepte i classes. El procediment administratiu.
  
Grup segon. Règim local i policia
  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.
  
Tema 9. El municipi, òrgans col·legiats de govern. El Ple de l'Ajuntament. La Comissió de Govern. Òrgans consultius i participatius, les comissions informatives.
  
Tema 10. La seguretat ciutadana. Autoritats competents. Funcions de la Policia Local segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia Governativa i Judicial.
  
Tema 11. La Policia Local, conceptes previs. Missions i objectius. Estructura orgànica i funcional.
  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.
  
Tema 13. Ordenament legislatiu de la Policia Local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.
  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació dels policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de la Seguretat Pública.
  
Grup tercer. Dret penal.
  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.
  
Tema 16. Classes de faltes. Contra els interessos generals de les poblacions, contra les persones i contra la propietat.
  
Tema 17. Classes de delictes. Contra les persones, contra la llibertat i l'honestedat i contra la propietat.
  
Tema 18. Obligacions i competències dels ajuntaments. Les ordenances municipals. Els bans d'alcaldia.
  
Tema 19. Ordenances municipals: concepte i classes. Infraccions. Potestat sancionadora. Principals infraccions a bans i ordenances. Procediment sancionador.
  
Grup quart. Trànsit.
  
Tema 20. Text articulat de la Llei de Bases 18/1989. Tipificació de les principals infraccions. Infraccions de trànsit que constitueixen delicte. Procediment sancionador. Competències municipals.
  
Tema 21. Reglaments que puguen sorgir del desplegament de la Llei de Bases sobre Trànsit i Circulació de Vehicles a Motor i Seguretat Viària.
  
Tema 22. El trànsit viari: introducció. Vies, vehicles i conductors. Les condicions tècniques del vehicle. Classes de transport.
  
Tema 23. El transport: servei públic de passatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i altres requisits principals.
  
Tema 24. Els accidentes de circulació: concepte i consideracions prèvies. Les seues causes. Classes i faltes.
  
Grup cinqué.
  
Tema 25. Història de Godella. Idees bàsiques de la cultura local.
  
Tema 26. El terme municipal. Llista de carrers del nucli urbà i urbanitzacions.
  
Tema 27. Vies de comunicació de Godella: carreteres i camins. L'horta: principals conreus.
  
Bases de la convocatòria per a la provisió en propietat d'un lloc de subalterno de serveis diversos.
  
Primera. Objecte de la convocatòria
  
L'objecte de la present convocatòria és la provisió en propietat, mitjançant oposició lliure, d'un lloc de naturalesa laboral de subaltern de serveis diversos, vacant en la plantilla de personal de l'Ajuntament de Godella i inclòs en l'oferta d'ocupació pública per a 1998.
  
Segona. Requisits dels aspirants
  
Pe a prendre part en el procés selectiu, els aspirants hauran de complir els següents requisits:
  
a) Ser espanyol.
  
b) Haver complit 18 anys i no excedir de l'edat en què falten menys de 10 anys per a la jubilació forçosa per edat.
  
c) Posseir el certificat d'escolaritat, estudis primaris o equivalent, o estar en condicions d'obtindre'l abans de la finalització del termini de presentació d'instàncies.
  
d) No patir cap malaltia ni estar afectat per cap limitació física o psíquica que impedisca el normal exercici de les funcions pròpies del lloc.
  
e) No haver sigut separat, mitjançant expedient disciplinari, del servei a l'estat, comunitats autònomes o entitats locals, ni trobar-se inhabilitat per a l'exercici de funcions públiques.
  
Tercera. Instàncies
  
Les instàncies per a sol·licitat prendre part en les proves hauran de dirigir-se a l'alcaldessa presidenta de l'Ajuntament de Godella, i presentar-se en el Registre General de l'Ajuntament o per qualsevol dels mitjans establits en l'article 38 de la Llei 30/1992, de Règim Jurídic de les Administracions Públiques i del Procediment Administratiu Comú.
  
A aquest efecte, en el Registre General es facilitarà una instància model. Qualsevol que siga el model utilitzat, caldrà incloure la manifestació que l'aspirant compleix tots i cadascun dels requisits exigits, referits a l'últim dia de presentació d'instàncies.
  
A la instància s'haurà d'acompanyar el resguard de l'ingrés dels drets d'examen, que es fixen en 1.500 pessetes, i que caldrà efectuar en el compte número 3082/0115/91/6622750227 (Caixa Rural de València, carrer Tenor Alonso, 51, Godella).
  
El termini de presentació d'instàncies serà de 20 dies naturals, comptats a partir del següent al de publicació en el Boletín Oficial del Estado de l'extracte de la convocatòria.
  
Quarta. Admissió dels aspirants
  
Acabat el termini de presentació d'instàncies, i en el termini màxim d'un mes, l'Alcaldia dictarà una resolució per la qual aprovarà la llista provisional d'admesos i exclosos així com els motius de l'exclusió.
  
Aquesta llista es publicarà en el Butlletí Oficial de la Província i al tauler d'edictes de l'Ajuntament i durant els 10 dies hàbils següents podran presentar-se reclamacions i esmenar-se els defectes que hagen causat les exclusions; l'Alcaldia resoldrà les al·legacions presentades i aquesta resolució es publicarà en igual forma.
  
Cinquena. Començament dels exercicis
  
La data, hora i lloc del començament dels exercicis es determinaran en la resolució per la qual s'aproven les llistes d'admesos i exclosos.
  
Una vegada iniciades les proves, el tribunal publicarà els anuncis relatius a la celebració dels distints exercicis exclusivament al tauler d'edictes de l'Ajuntament, amb una antelació mínima de 12 hores, si es tracta del mateix exercici, i de 24, si es tracta d'un de nou.
  
Els participants hauran d'acudir a tots els exercicis provistos del document nacional d'identitat o document equivalent.
  
Sisena. Tribunal
  
El tribunal qualificador estarà compost per:
  
Presidenta: l'alcaldessa de Godella o regidor en qui delegue.
  
Vocals:
  
- Un regidor designat per l'Alcaldia.
  
- Un representant de la comunitat autònoma.
  
- Un representant del personal.
  
Secretari: el de la corporació o funcionari en qui delegue.
  
La designació dels membres del tribunal comprendrà la de titular i suplent, es realitzarà en la mateixa resolució per la qual s'aproven les llistes d'admesos i exclosos i es publicarà en el Butlletí Oficial de la Província.
  
El tribunal podrà sol·licitar la col·laboració d'un assessor especialista per a la prova de valencià i per al test psicotècnic.
  
Setena. Sistema de selecció i exercicis
  
El sistema de selecció serà l'oposició lliure i constarà dels següents exercicis:
  
Primer exercici. Obligatori i eliminatori.
  
Consistirà en un test psicotècnic dirigit a determinar l'aptitud dels aspirants.
  
Segon exercici. Obligatori i eliminatori.
  
Consistirà en la realització per escrit d'un test de 50 preguntes sobre coneixements relacionats amb el programa, en el temps que determine el tribunal, sense que puga ser inferior a 60 minuts.
  
L'exercici es qualificarà de 0 a 10 punts i serà necessari obtindre 5 punts per a superar-lo. A aquest efecte, cada resposta correcta tindrà un valor de 0,2 punts y cada resposta errònia es penalitzarà amb un terç del valor d'una resposta correcta.
  
Tercer exercici. Obligatori i eliminatori.
  
Primera part: consistirà en una o diverses proves objectives de caràcter pràctic, dirigides a avaluar la capacitat dels aspirants per a realitzar les funcions pròpies del lloc de treball.
  
Es qualificarà de 0 a 10 punts i serà necessari obtindre 5 punts per a superar-lo.
  
Segona part: consistirà en la celebració d'una entrevista davant el tribunal, que podrà obtindre de l'aspirant la informació necessària per a la valoració de les seues experiències i dels seus coneixements relacionats amb les tasques a exercir.
  
Aquesta segona part es valorarà, com a màxim, amb 1 punt.
  
Quart exercici. Obligatori i no eliminatori.
  
Consistirà en una prova de coneixements de valencià. Es valorarà de 0 a 5 punts.
  
El temari o programa de l'oposició s'indica en l'annex a aquestes bases.
  
Vuitena. Relació d'aprovats
  
L'oposició únicament podrà ser aprovada per un aspirant, amb independència del nombre d'aspirants que hagen superat els exercicis.
  
A aquest efecte, el tribunal indicarà els aspirants que hagen superat tots els exercicis en funció de la suma de punts obtinguts, de major a menor, declararà que ha superat el procés selectiu l'aspirant que haja obtingut un major nombre de punts, i elevarà la pertinent proposta a l'Alcaldia, que dictarà una resolució en el mateix sentit.
  
En cap cas podrà declarar que ha superat l'oposició més d'un aspirant.
  
Novena. Presentació de documents
  
L'aspirant proposat haurà d'aportar, en el termini de 20 dies naturals des de la publicació de la llista d'aprovats al tauler d'edictes de l'Ajuntament, els documents acreditatius del compliment dels requisits exigits en la base segona, en concret els següents:
  
a) Certificat de naixement expedit pel registre civil.
  
b) Fotocòpia del document nacional d'identitat, acompanyada de l'original, per a la seua compulsa.
  
c) Còpia autenticada o fotocòpia compulsada de la titulació o justificant d'haver pagat els drets d'expedició, amb perjudici de la seua presentació posterior.
  
d) Declaració jurada o promesa de no haver sigut separat mitjançant expedient disciplinari del servei de qualsevol administració pública ni de trobar-se inhabilitat.
  
e) Certificat mèdic acreditatiu de no patir cap malaltia ni limitació física o psíquica que impedisca, impossibilite o siga incompatible amb l'exercici de les funcions del lloc.
  
f) Certificat negatiu del Registre General de Penats i Rebels, referit a la data d'acabament de les proves selectives.
  
Qui tinga la condició de funcionari públic o contractat laboral d'organismes públics estarà exempt de justificar les condicions o requisits que foren acreditats en obtindre el nomenament anterior, i haurà de presentar un certificat de l'organisme públic del qual depenga justificatiu de la seua condició de funcionari i de complir els requisits exigits.
  
La falta de presentació de la documentació en el termini indicat, excepte en casos de força major, o quan d'aquesta documentació es deduïsca que no es compleixen els requisits o supòsits de falsedat en la declaració, comportarà la invalidesa de les actuacions de l'aspirant i la impossibilitat d'efectuar el seu nomenament. En aquest cas, es considerarà feta la proposta a favor de l'aspirant que, havent superat totes les proves, siga el següent en puntuació total.
  
Deu. Nomenament i presa de possessió
  
Presentada la documentació establida en la base novena, i sent aquesta conforme, l'Alcaldia efectuarà el nomenament corresponent.
  
El nomenament es notificarà a l'interessat, que haurà de prendre possessió en el termini de 48 hores, si viu a la mateixa localitat, o d'un mes, si viu en una localitat distinta.
  
En el mateix termini, si escau, l'interessat haurà d'exercir l'opció disposada en l'article 10 de la Llei 53/1984, d'Incompatibilitats del Personal al Servei de l'Administració Pública.
  
La falta de presa de possessió en el termini indicat sense justificació determinarà la pèrdua de tots els drets derivats de la superació de les proves.
  
En l'acte de la presa de possessió, el funcionari nomenat haurà de prestar el jurament o la promesa en la forma legalment establida.
  
Onze. Incidències
  
El tribunal estarà facultat per a resoldre les incidències que sorgisquen i podrà prendre els acords necessaris per al bon ordre de l'oposició en allò no establit en aquestes bases.
  
Dotze. Recursos
  
Contra aquestes bases podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos des de la seua publicació en el Diari Oficial de la Generalitat Valenciana i en el Butlletí Oficial de la Província.
  
Tretze. Anuncis
  
Les presents bases es publicaran íntegrament en el Butlletí Oficial de la Província i en el Diari Oficial de la Generalitat Valenciana, i un anunci de la convocatòria es publicarà en el Boletín Oficial del Estado.
  
ANNEX
  
Temari
  
Tema 1. La Constitució Espanyola de 1978. Estructura i principis fonamentals, drets i deures. Principis rectors de la política econòmica i social.
  
Tema 2. La Corona. Les Corts Generals. El poder judicial. El poder executiu.
  
Tema 3. L'organització de l'administració de l'estat. Organització central i organització perifèrica. L'Estatut d'Autonomia de la Comunitat Valenciana. L'administració de la Generalitat Valenciana.
  
Tema 4. El procediment administratiu. La Llei 30/1992, de Règim Jurídic de les Administracions Públiques i del Procediment Administratiu Comú. Fases del procediment administratiu. Notificacions i comunicacions. Els registres d'entrada i eixida de documents.
  
Tema 5. El municipi. El terme municipal. La població i el padró municipal. Altres entitats locals distintes del municipi.
  
Tema 6. Òrgans de govern i administració del municipi. L'alcalde. Els tinents d'alcalde. El Ple. La Comissió de Govern. Comissions informatives.
  
Tema 7. Règim de funcionament dels òrgans de govern del municipi.
  
Tema 8. Informació i participació ciutadanes. Atenció al públic.
  
Tema 9. Competències del municipi. Ordenances. Bans. Potestat sancionadora de l'administració.
  
Tema 10. La funció pública. Classes de personal al servei de les entitats locals. Drets i deures del personal.
  
Tema 11. El patrimoni del municipi. Classes de béns. Ús i utilització del patrimoni.
  
Tema 12. Història i cultura de la Comunitat Valenciana.